[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Rydym yn chwilio am staff a hoffai rannu eu profiadau o ddefnyddio nodweddion rhyngweithiol Blackboard, e.e. blogiau, cyfnodolion, wicis, profion, byrddau trafod. Rydym yn croesawu achosion achos mewn unrhyw fformat, e.e. testun byr, fideo, memo llais. Byddai\u2019r astudiaethau achos hyn yn cael eu cynnwys ar ein blog ac yn cael eu defnyddio mewn sesiynau hyfforddi yn y dyfodol. Anfonwch eich astudiaethau achos i lteu@aber.ac.uk"}, {"text_idx": "#000003", "text": "I ddysgu mwy am nodweddion rhyngweithiol gwahanol Blackboard:"}, {"text_idx": "#000010", "text": "Hoffem eich gwahodd chi i sesiwn Fforwm yr Academi olaf y flwyddyn a fydd yn cymryd lle ar 24 Mai."}, {"text_idx": "#000011", "text": "Bydd y sesiwn hon yn gyfle i ni edrych yn o\u0302l ar raglen Fforwm yr Academi eleni, a gynlluniwyd yn benodol i gefnogi staff i addysgu mewn gwahanol ffyrdd mewn ymateb i\u2019r pandemig, a myfyrio ar yr hyn y gallwn ei ddatblygu ymhellach."}, {"text_idx": "#000012", "text": "Y pynciau y gwnaethom ymdrin a\u0302 hwy eleni oedd:"}, {"text_idx": "#000013", "text": "Creu Cymuned Dysgu ac Addysgu Creu Podlediadau yn Panopto Pam a sut i helpu myfyrwyr i fyfyrio ar eu dysgu Strategaethau Cymhelliant ar gyfer Ymgysylltu a\u0302 Dysgu Ar-lein Sut alla i gynllunio gweithgareddau ar-lein a gweithgareddau wyneb yn wyneb? Sut alla i wneud fy addysgu\u2019n fwy cynhwysol? Sut alla i ymgorffori lles yn y cwricwlwm? Paratoi myfyrwyr ar gyfer asesiadau"}, {"text_idx": "#000014", "text": "Gobeithiwn y byddwch yn gallu ymuno a\u0302 ni."}, {"text_idx": "#000015", "text": "Sicrhewch le ar gyfer y sesiwn"}, {"text_idx": "#000017", "text": "Gwnaeth Frederika Roberts, ein siaradwr gwadd yn y gynhadledd fer ar Ymgorffori Lles yn y Cwricwlwm orffen ei chyflwyniad drwy ofyn \u2018A all Prifysgol Aberystwyth ddod yn Brifysgol Gadarnhaol?\u2019 (i wylio cyflwyniad Frederika gweler gwefan y gynhadledd fer)."}, {"text_idx": "#000018", "text": "Y syniad o brifysgol gadarnhaol yw un sy\u2019n canolbwyntio ar \u2018ddatblygu amgylcheddau addysgol sy\u2019n galluogi\u2019r dysgwr i ymgysylltu a\u0302\u2019r cwricwlwm sefydledig yn ogystal a\u0302 gwybodaeth a sgiliau i ddatblygu eu lles eu hunain ac eraill\u2019 (Oades, Robinson, Green, a Spence, 2011). Mae\u2019r diffiniad hwn wedi cael ei gynnig gan awduron erthygl Towards a positive university a gyhoeddwyd yn 2011 sy\u2019n cynnwys fframwaith defnyddiol i adeiladu Prifysgolion Cadarnhaol yn seiliedig ar fodel PERMA (Seligman, 2011). Mae PERMA gan Seligman ymhlith y theori\u0308au lles mwyaf adnabyddus sy\u2019n amlygu pump agwedd allweddol i les:"}, {"text_idx": "#000019", "text": "Er bod cynnydd mawr wedi cael ei wneud o ran ymgorffori lles yn y cwricwlwm, nid oes llawer o sefydliadau, yn arbennig yn y sector addysg uwch, yn ymgorffori dull sefydliad-cyfan o ymdrin a\u0302 lles (Oades et al., 2011). Y Brifysgol Gadarnhaol gyntaf yn y byd oedd Prifysgol Tecmilenio, sefydliad preifat ym Mecsico, a sefydlwyd yn 2002. Gan ddilyn o\u2019u hesiampl, yn 2017, daeth Prifysgol Buckingham yn Brifysgol Gadarnhaol gyntaf Ewrop."}, {"text_idx": "#000021", "text": "Cyflawnir statws Prifysgol Gadarnhaol drwy ymgorffori lles mewn polisi\u0308au a gweithdrefnau sefydliadol, ond hefyd drwy ymroddiad unigol i werthoedd addysg gadarnhaol. Er bod Oades a\u2019i gydweithwyr (2011) yn crybwyll pwysigrwydd arweinyddiaeth uwch, maent hefyd yn cynnig amrywiaeth o weithgareddau syml sy\u2019n gyson ag ethos addysg gadarnhaol ac y gellid eu hymgorffori gan staff addysgu a phroffesiynol yn ogystal a\u0302 myfyrwyr (gweler Tabl 1. t. 434). Yn dilyn y gynhadledd fer ddiweddar, hoffem alw ar yr holl staff i gymryd safiad gweithredol yngly\u0302n a\u0302\u2019u lles a lles eu myfyrwyr a\u2019u cydweithwyr."}, {"text_idx": "#000022", "text": "I ddod o hyd i enghreifftiau o sut y gallwch ymgorffori lles yn eich addysgu cyfeiriwch at yr erthygl Towards a positive university, recordiadau o\u2019r gynhadledd ynghyd a\u0302\u2019r daflen Ymgorffori Lles yn y cwricwlwm a gre\u0308wyd gan Samantha Glennie, Rheolwr y Gwasanaethau Cymorth. Hoffem hefyd eich annog i rannu\u2019r adnoddau canlynol a\u0302\u2019ch myfyrwyr:"}, {"text_idx": "#000024", "text": "Modiwl Blackboard Cefnogi eich Dysgu"}, {"text_idx": "#000025", "text": "Ar ddechrau\u2019r flwyddyn academaidd hon, gwnaeth adrannau amrywiol ledled y Brifysgol gyfrannu at greu Gweddalennau Cefnogi eich Dysgu. Er bod casglu\u2019r holl wybodaeth hanfodol mewn un lle wedi bod yn ddefnyddiol, roeddem yn chwilio am ffordd i gyflwyno\u2019r wybodaeth mewn fformat mwy rhyngweithiol a hygyrch."}, {"text_idx": "#000026", "text": "Gwnaethom greu\u2019r gyfundrefn Cefnogi eich Dysgu ar Blackboard sy\u2019n cynnwys yr holl wybodaeth o\u2019r gweddalennau ynghyd a\u0302 rhywfaint o adnoddau ychwanegol megis y Canllaw Cyflym i Lwyddiant Myfyrwyr yn ogystal a\u0302 phwyntiau cyflwyno ymarfer."}, {"text_idx": "#000028", "text": "Gall holl fyfyrwyr a staff ddod o hyd i\u2019r gyfundrefn \u2018Cefnogi eich Dysgu\u2019 o dan y tab \u2018Fy Nghyfundrefnau\u2019."}, {"text_idx": "#000029", "text": "Gobeithio y bydd yn eu cefnogi i ddod o hyd i wybodaeth hanfodol mewn modd mwy effeithlon yn ogystal a\u0302 gwella prosesau cynefino amrywiol. Byddem yn gwerthfawrogi\u2019n fawr pe gallech rannu\u2019r adnodd hwn a\u0302\u2019r holl fyfyrwyr a staff yn eich adrannau a\u2019i ddefnyddio pan fo\u2019n briodol."}, {"text_idx": "#000030", "text": "Beth arall y gallem ei wneud i gefnogi myfyrwyr wrth iddynt ddysgu? (yn o\u0302l y myfyrwyr eu hunain!)"}, {"text_idx": "#000031", "text": "Cawsom gyfle yn ddiweddar i gyflwyno sesiynau \u2018Gwnewch y gorau o\u2019ch dysgu ar-lein\u2019 i Gynorthwywr Adrannol i Gymheiriaid, Cynrychiolwyr Myfyrwyr yn ogystal a\u0302 Chynorthwywyr Preswyl. Roedd y sesiynau hyn yn canolbwyntio\u2019n bennaf ar gyflwyno myfyrwyr i\u2019r adnoddau sydd ar gael iddynt: y modiwl Cefnogi eich dysgu ar Blackboard (a fydd yn cael ei gyflwyno i\u2019r holl fyfyrwyr yn fuan); a\u2019r Canllawiau Cyflym ar Lwyddiant Myfyrwyr."}, {"text_idx": "#000032", "text": "Rydym hefyd wedi manteisio ar y cyfleoedd hyn i ofyn i fyfyrwyr: \u2018Beth arall y gallwn ei wneud i\u2019ch cefnogi wrth ichi ddysgu?\u2019. Hoffem rannu a\u0302 chi rywfaint o\u2019r adborth a gawsom, ynghyd ag awgrymiadau ynghylch sut y gellid ymdrin a\u0302\u2019r rhain:"}, {"text_idx": "#000033", "text": "Er nad yw hyn yn rhywbeth y gall y staff dysgu ei ddatrys, gallai fod yn fuddiol cynnwys dolen i\u2019r wybodaeth am Estyniadau i Waith Cwrs ynghyd a\u0302\u2019r wybodaeth arall am asesiadau."}, {"text_idx": "#000034", "text": "Crybwyllodd rhai myfyrwyr y ffaith eu bod wedi cael anhawster wrth lywio\u2019u ffordd drwy eu llwyth gwaith o safbwynt dysgu ar-lein, a\u2019r angen am strwythur cliriach o ran sut a phryd y bydd y cynnwys yn cael ei ryddhau iddynt. Felly, hoffem annog staff i gynnwys tabl byr ac ynddo ddyddiadau rhyddhau cynnwys (gellir ei gynnwys yng Ngwybodaeth y Modiwl), a chadw at ddyddiadau ac amseroedd y seminarau a\u2019r sesiynau byw a amserlennwyd."}, {"text_idx": "#000036", "text": "Sesiwn y Fforwm Academi ar gynwysoldeb yr wythnos diwethaf oedd un o\u2019r sesiynau a\u0302\u2019r presenoldeb uchaf eleni. Roedd hi\u2019n wych gweld cymaint o ddiddordeb mewn datblygu dysgu sy\u2019n fwy cynhwysol, a chymaint o ymroddiad i wneud hynny hefyd. Cyflwynwyd y sesiwn hon mewn partneriaeth a\u0302\u2019r Gwasanaethau Cymorth i Fyfyrwyr. Bu\u2019r Cynghorydd Hygyrchedd Nicky Cashman yn rhoi gwybodaeth i staff am ddemograffeg yn PA, yn ogystal a\u0302\u2019r cymorth sydd ar gael i fyfyrwyr."}, {"text_idx": "#000037", "text": "Dechreuodd y sesiwn a\u0302\u2019r cwestiwn eang \u2018Beth mae cynwysoldeb yn ei olygu i chi?\u2019 (gweler uchod y cwmwl geiriau a gre\u0308wyd gennym). Wedi cyflwyniad Nicky, aethom ymlaen i gynnal gweithgaredd yn seiliedig ar sefyllfaoedd. Cafodd pob grw\u0302p un sefyllfa i weithio a\u0302 hi. Bob ychydig o funudau, roedd pob grw\u0302p yn cael darn ychwanegol o wybodaeth er mwyn rhoi safbwynt ehangach iddynt ar y sefyllfa."}, {"text_idx": "#000038", "text": "Mae\u2019r sefyllfaoedd i\u2019w gweld ar waelod y postiad hwn."}, {"text_idx": "#000039", "text": "Wedi\u2019r gweithgaredd cafwyd trafodaeth ar gyfer y grw\u0302p cyfan. Bu aelodau o staff yn siarad am \u2018ddyletswydd gofal\u2019 tuag at eu myfyrwyr ac i ba raddau y disgwylir iddynt fonitro eu myfyrwyr ac y dylent fod yn gwneud hynny. Buom yn trafod hefyd y cydbwysedd rhwng gofalu am fyfyrwyr unigol ac anghenion y garfan gyfan o fyfyrwyr. Roedd y grw\u0302p a fu\u2019n ystyried Sefyllfa Un yn berffaith gywir wrth dynnu sylw at y ffaith y byddai sicrhau bod myfyrwyr yn cael eu haseinio i grwpiau ymlaen llaw yn ffordd fwy cynhwysol o weithio, er mwyn osgoi sefyllfaoedd lle mae rhywun yn cael ei eithrio. Cafwyd trafodaeth ynghylch pryd mae asesiadau amgen yn briodol a phryd y byddai cymorth ychwanegol i gwblhau\u2019r asesiadau sy\u2019n bod eisoes yn fwy addas. Yn olaf, trafodwyd pwysigrwydd sefydlu ymddiriedaeth a\u0302 myfyrwyr, yn ogystal a\u0302 chysylltu a\u0302 myfyrwyr a allai fod yn dangos arwyddion cynnar eu bod yn cael anhawster."}, {"text_idx": "#000040", "text": "Rydym ni\u2019n ddiolchgar iawn i Nicky ac i\u2019r holl staff a ddaeth i\u2019r sesiwn hon a chyfrannu ati."}, {"text_idx": "#000042", "text": "Fel y cyhoeddwyd yr wythnos ddiwethaf, ddydd Iau 25th Mawrth, bydd yr Uned Datblygu Dysgu ac Addysgu yn cynnal ail Gynhadledd Fer y flwyddyn academaidd. Y thema fydd \u2018 Ymgorffori Lles yn y Cwricwlwm\u2019, fydd yn ymchwilio i\u2019r cysylltiadau rhwng lles a dysgu a sut y gall hyn helpu i gynyddu llwyddiant myfyrwyr a staff."}, {"text_idx": "#000044", "text": "Rydym ni\u2019n falch i gyhoeddi bod dau siaradwr allanol rhagorol wedi derbyn ein gwahoddiadau i gyflwyno yn ystod y gynhadledd:"}, {"text_idx": "#000046", "text": "Addysg Gadarnhaol yw plethu addysgu ar gyfer canlyniadau academaidd ac ar gyfer lles a datblygu cymeriad er mwyn galluogi\u2019r dysgwr i ffynnu. Mae dechrau ar gwrs astudio academaidd, boed ar lefel israddedig neu uwchraddedig, llawn amser neu ran amser, yn ddigwyddiad bywyd pwysig a all effeithio ar iechyd meddwl a lles. Mae\u2019r flwyddyn academaidd hon wedi bod yn wahanol i unrhyw un arall ac mae ffocws pendant ar les myfyrwyr a staff \u2013 y rhai sydd yn addysgu a\u2019r rhai nad ydynt yn addysgu \u2013 yn bwysicach nag erioed."}, {"text_idx": "#000047", "text": "Yn y sesiwn hynod ryngweithiol hon, bydd cyfranogwyr yn dysgu am elfennau allweddol seicoleg gadarnhaol yng nghyd-destun addysg uwch, gan gynnwys:"}, {"text_idx": "#000048", "text": "Pwysigrwydd perthnasoedd cadarnhaolDefnyddio cryfderau cymeriad wrth addysgu, adborth a datblygu staffSut gall persbectifau amser ddylanwadu ar gymhelliant"}, {"text_idx": "#000049", "text": "Bydd staff Prifysgol Aberystwyth yn y sesiwn hon yn cael cyfle i archwilio sut y gall eu harferion dyddiol gefnogi lles eu myfyrwyr, eu cydweithwyr a nhw eu hunain. Bydd y sesiwn yn cynnwys elfennau o adfyfyrio, trafod ac ymarfer gweithgareddau sy\u2019n cefnogi lles. Er y bydd y ffocws yn bennaf ar gefnogi lles myfyrwyr, mae hyn ar ei orau pan fydd staff hefyd yn iach."}, {"text_idx": "#000050", "text": "Bydd y sesiwn felly hefyd yn cynnig cyfle i\u2019r cyfranogwyr ddatblygu eu strategaethau lles eu hunain ac ystyried sut y gall systemau a gweithdrefnau\u2019r Brifysgol fod yn sail i ddiwylliant o les."}, {"text_idx": "#000051", "text": "Nodwedd \u2018Tasgau\u2019 yn Blackboard \u2013 ffordd hawdd o alluogi myfyrwyr i olrhain eu cynnydd!"}, {"text_idx": "#000052", "text": "Yn ddiweddar cysylltodd aelod o staff a\u0302 ni i ofyn am gyngor ynghylch defnyddio rhestrau gwirio yn Blackboard. Tynnwyd ein sylw at nodwedd ddefnyddiol o\u2019r enw Tasgau. Rydym eisoes wedi blogio am ffyrdd o olrhain cynnydd myfyrwyr yn Blackboard drwy ddefnyddio\u2019r nodweddion \u2018adolygu\u2019 a \u2018rhyddhau addasol\u2019 sy\u2019n eich galluogi i greu llwybrau dysgu rhyngweithiol i fyfyrwyr yn eich modiwl."}, {"text_idx": "#000053", "text": "Mae\u2019r nodwedd Tasgau, sydd ar gael yn yr Offer Cwrs ar y panel Rheoli Cwrs, yn eich galluogi i greu Tasgau Cwrs, gosod eu blaenoriaeth, dyddiad cyflwyno ac olrhain nifer y myfyrwyr sydd wedi dechrau, sydd wrthi\u2019n cwblhau neu sydd wedi cwblhau\u2019r tasgau."}, {"text_idx": "#000054", "text": "Pan fyddwch wedi creu eich tasgau cwrs gallwch rannu\u2019r nodwedd Tasgau gyda\u2019r myfyrwyr mewn dwy ffordd. Gallwch naill wneud Tasgau\u2019n weladwy i\u2019r myfyrwyr yn y tab Offer ar gwrs eich modiwl:"}, {"text_idx": "#000055", "text": "Neu gallwch ychwanegu dolen i\u2019r Tasgau yn unrhyw le yn eich cwrs (Offer > Mwy o Offer). Ein hawgrym ni fyddai ei leoli yn Gwybodaeth am y Modiwl."}, {"text_idx": "#000056", "text": "Wrth gyflwyno Tasgau i\u2019ch myfyriwr gwnewch yn siw\u0302r eich bod yn gosod disgwyliadau clir:"}, {"text_idx": "#000057", "text": "Pa mor aml y dylai myfyrwyr gadw llygaid am dasgau newydd?Pa mor aml fyddwch chi\u2019n gwirio am gynnydd?Beth yw diben defnyddio\u2019r nodwedd? Byddwch yn eglur ynghylch pa mor agos y byddwch chi\u2019n monitro eu cynnydd."}, {"text_idx": "#000058", "text": "Fel y soniwyd eisoes, bydd hyn yn eich galluogi i weld sut mae myfyrwyr yn ymgysylltu a\u0302\u2019r gweithgareddau yn eich modiwlau, ond hefyd yn rhoi cyfle i\u2019r myfyrwyr eu hunain olrhain eu cynnydd eu hunain a chadw ar ben eu llwyth gwaith. Gall myfyrwyr weld eu tasgau a\u2019u gosod fel \u2018heb ddechrau\u2019 \u2018ar y gweill\u2019 neu \u2018cwblhawyd\u2019 drwy glicio ar y saeth llwyd am i lawr."}, {"text_idx": "#000059", "text": "Fel bob amser, rydym yn eich annog i roi cynnig ar y nodwedd hon yn eich modiwlau ymarfer (cewch hyd iddi o dan y tab Fy Sefydliad) a chysylltwch a\u0302 ni os oes gennych chi unrhyw ymholiadau: lteu@aber.ac.uk"}, {"text_idx": "#000060", "text": "Cymorth ar gyfer addysgu ar-lein \u2013 bant a\u0302 ni eto!"}, {"text_idx": "#000061", "text": "Gan ein bod unwaith eto\u2019n wynebu\u2019r sefyllfa o addysgu ar-lein, roeddem eisiau ailymweld a\u0302 rhai o\u2019r adnoddau a\u2019r cymorth sydd ar gael i chi."}, {"text_idx": "#000062", "text": "Y lle gorau i ddechrau fyddai ymweld a\u0302 gweddalennau Cefnogi eich Addysgu sy\u2019n cynnwys adnoddau megis:"}, {"text_idx": "#000064", "text": "Yn ail, ewch i\u2019n tudalen hyfforddi i archebu lle ar un o\u2019n cyrsiau hyfforddi:"}, {"text_idx": "#000065", "text": "Rydym hefyd yn trefnu i gynnig sesiynau hyfforddi ychwanegol ar ddefnyddio ystafelloedd trafod yn ogystal a\u0302 sesiynau e-ddysgu galw heibio bob dydd Mawrth rhwng 10:00-11:00 a dydd Iau rhwng 14:00-15:00, o 19 Ionawr tan 4 Chwefror). Mae dolenni i\u2019r sesiynau galw heibio ar gael ar ein blog."}, {"text_idx": "#000066", "text": "Yn olaf, ewch i\u2019n blog sy\u2019n cynnwys rhagor o awgrymiadau a chanllawiau:"}, {"text_idx": "#000068", "text": "I ailadrodd rhai o\u2019r pwyntiau allweddol o\u2019r adnoddau uchod, o ran addysgu ar-lein, cofiwch:"}, {"text_idx": "#000069", "text": "Gadw pethau\u2019n fyr, ni fydd myfyrwyr yn gallu canolbwyntio ar recordiad awr o hyd.Gwnewch y sesiwn yn ddiddorol, boed y sesiwn yn recordiad Panopto neu\u2019n sesiwn fyw ar Teams, mae sawl nodwedd a ffordd o hyrwyddo dysgu gweithredol yn hytrach na chreu cynnwys yn seiliedig ar drosglwyddiad.Cyfannwch eich holl elfennau addysgu, mewn darlithoedd wedi\u2019u recordio cyfeiriwch at seminarau byw, darlleniadau, canolbwyntiwch ar greu llwybr dysgu parhaus i\u2019r myfyrwyr."}, {"text_idx": "#000070", "text": "Rydym yn hyderus y bydd pob aelod o staff yn bodloni gofynion y sefyllfa bresennol yn llwyddiannus. Cysylltwch os oes gennych unrhyw ymholiadau neu awgrymiadau am hyfforddiant neu adnoddau angenrheidiol: lteu@aber.ac.uk."}, {"text_idx": "#000071", "text": "Canllawiau Cyflym ar Lwyddiant Myfyrwyr"}, {"text_idx": "#000072", "text": "Er mwyn cefnogi myfyrwyr yn y flwyddyn arbennig o heriol hon, fe wnaethon ni greu Canllaw Cyflym i Lwyddiant Myfyrwyr gydag awgrymiadau ar reoli amser, yr arferion astudio mwyaf effeithiol, a sut i\u2019ch ysbrydoli\u2019ch hun i ddal ati. Gofynnwn i chi rannu\u2019r fersiwn ryngweithiol hon o\u2019r canllawiau a\u0302\u2019ch myfyrwyr (sydd hefyd yn gydnaws a\u0302 darllenwyr sgrin)."}, {"text_idx": "#000073", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000074", "text": "Subscribe to Blog via Email"}, {"text_idx": "#000075", "text": "Enter your email address to subscribe to this blog and receive notifications of new posts by email."}]